Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 79

1. A civil szervezetek szerepe az EU-kommunikációban A civil szektor aktív szerepe elengedhetetlen Magyarország sikeres EU-csatlakozásához. A helyi és ágazati civil szervezetek kulcsszerepet játszanak a társadalom felkészülésében. A KS társadalmasításának programját csak a civil társadalmat alkotó szervezetekkel partnerségben lehet megvalósítani. A piaci, az állami-önkormányzati és a civil szféra közti munkamegosztás és együttmûködés felhasználása az EU-kommunikációban össztársadalmi érdek. A civil társadalom az önkéntesség, a függetlenség, az egyéni kezdeményezés, a pluralizmus és a szolidaritás értékeinek megtestesítõje. Az EU-kommunikáció civil társadalmi decentralizációjának alapelvei: — A civil nonprofit tevékenység erõsíti a társadalmi kommunikációt és hozzáadott értéket képvisel. — A kormányzati és civil szerepvállalás azonos rangú, kiegészítõ szerepet játszik. — A kormányzati és civil szervezetek kapcsolatát az intézményesített partneri viszony jellemzi.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes